Motî:molon - Wikipedia

# Motî:molon

### Èn årtike di Wikipedia.

molon [o.n.]

1. blanc vier di mwintès sôres d' insekes, inte di zels: a) (gros molon, molon d' baloujhe) vier del baloujhe (åbalowe); b) vier del moxhe-d'-ôr, Luciliae caesar. c) (gros molon d' tayant): vier do tayant di tchvå. d) vier di Chironomus plumosus. e) waerbea (vier di Hypoderma bovis). rl a: tchalon, rl a: molon al cawe, molon d' farene. F. larve, asticot.

2. les pus gros d' ces viers la, prins come amoice po pexhî. >> awè l' molon dins les tripes: esse mwais (mwaijhe) et l' mostrer. rl a: viermouyeus. Franwal: ahåyant po: "ne pas être à prendre avec des pincettes".

3. (pa stindaedje do sinse 2) pasmint d' tins. Onk a des pidjons, l' ôte c' est l' pexhe, l' ôte c' est l' djeu d' bale; tchaeke Walon a si ptit molon. (L. Pirsoul). F. hobby, dada, folie.

4. pitit boton ki vént sol pea, k' on pout fé tchitchî. F. point noir, comédon.

5. (pa stindaedje do sinse 1c) ome feneyant, londjin. Dj' årè bén sogne Di m' tini dsu l' kîvive Di crinte come bråmint Di divni molon. (J. Colson, ramexhné pa L. Pirsoul).

6. gaiy boulome, ki reye tofer, et raconter des prôtes. >> Les Cwarante Molons: ôte no del Soce "Moncrabeau°".

Coinrece walons mîtrins et coûtchantrece.

| moloné, molonêye [addj.] viereus(e), tot cåzant d' on frut. On pun moloné (ene peme molonêye), ene poere molonêye, ene fike molonêye.

| moloneure [f.n.] damaedje fwait dins l' bwès påzès viers. Gnè cmince a-z awè des moloneures dins vose molén a fiyî. rl a: viermolaedje.

Coinrece Cerfontinne. F. vermoulure.

| moloner (codjowaedje) [v.c.]

1. carmagnî on bwès, tot forant toplin ådvins, tot cåzant d' on vier, d' èn inseke. Les termites avént moloné l' måjhone. On dit eto: moujhî, viermyî, si viermoure. F. miner, forer, tarauder.

2. (imådjreçmint) muchyî des omes da sinne dins on payis, ene societé, po l' fé toumer. Sapinse les coronels d' Istamboul, les islamisses ont moloné tote l' administråcion turke. F. infiltrer.

Parintêye:

- molon al cawe
- molon d' farene

Prin del pådje «http://wa.wikipedia.org../../../m/o/l/Mot%C3%AE%7Emolon.html»

##### Views

- Årtike
- Copene
- Modêye d' asteure

##### Cweri